ང་ལ་དམར་གཏོར།
རིགས་དྲུག་དང་གཞི་བདག་ལ་དཀར་གཏོར། ཆུ་གཉིས་ཉེར་སྤྱོད་དང་བཅས་པའི་
བདག་མདུན་གྱི་མཆོད་པ། ནང་མཆོད། རྡོར་དྲིལ་ཅང་ཏེའུ་བགྲང་འཕྲེང་སོགས་
དགོས་པའི་ཡོ་བྱད་རྣམས་ཚང་བར་བཤམ། བདེ་བའི་སྟན་ལ་རྣམ་པར་དག་པའི་
ཀུན་སློང་གིས་ལེགས་པར་འཁོད་ནས། སྐྱབས་ཡུལ་དང་སྐྱབས་འགྲོའི་རྒྱུ་གསལ་
བཏབ་སྟེ། དཔལ་ལྡན་བླ་མ་དམ་པ་རྣམས་ལ་སྐྱབས་སུ་འཆིའོ། །རྫོགས་པའི་སངས་
རྒྱས་བཅོམ་ལྡན་འདས་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་
སུ་མཆིའོ། །འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ལན་གསུམ་གྱིས་
སྐྱབས་འགྲོ་དང༌། མ་སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་བླ་མ་སངས་
རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་ཡུམ་ཆེན་མཁའ་འགྲོའི་ཚོགས་ཀྱི་སྒོམ་
བཟླས་ཟབ་མོ་ཉམས་སུ་བླང་བར་བགྱིའོ། །ལན་གསུམ་གྱིས་སེམས་བསྐྱེད་ལ། རང་
131

སྐད་ཅིག་གིས་ཡུམ་ཆེན་མོར་གསལ་བའི་ཐུགས་ཀའི་ཨ་ཡིག་གི་འོད་ཟེར་གྱིས། འོག་
མིན་ནས་བླ་མ་དང་གཉིས་སུ་མེད་པའི་ཡུམ་ཆེན་མོ་མ་གཅིག་མཁའ་འགྲོ་ལྡེ་ལྔ་དང་
བཅས་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཨོཾ་བཛྲ་ས་
མཱ་ཛཿཞེས་མདུན་གྱི་ནམ་མཁར་སྤྱན་དྲངས། ན་མོ་གུ་རུ་མཧཱ་མཧཱ་ཏཱ་བཉྩ་ཌཱ་ཀི་ནིས་
པརི་ཝཱ་རེ་བྷྱཿཞེས་ཕྱག་འཚལ། ཨོཾ་གུ་རུ་མཧཱ་མཧཱ་བཉྩ་ཌཱ་ཀི་ནི་ས་བ་རི་ཝཱ་ར་ཨ་ཧཱུཾ་པྲ་
ཏཱིཙྪ་ཡེ་སྭཱཧཱ། པཱ་ཏྱཾ་པྲ་ཏཱིཙྪ་ཡེ་སྭཱཧཱ། བཛྲ་པུཔྥེ། དྷཱུ་པེ། ཨཱ་ལོ་ཀེ། གནྡྷ། ནཻ་ཝི་དྱེ།
ཤབྟ་ཨཱཿཧཱུཾ། ཞེས་མཆོད། དཀོན་མཆོག་གསུམ་ལ་བདག་སྐྱབས་འཆི། །སྡིག་པ་
ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང༌། །སངས་རྒྱས་བྱང་
ཆུབ་ཡིད་ཀྱིས་གཟུང༌་། །ལན་གསུམ་གྱིས་རྒྱུན་བཤགས་དང་། སེམས་ཅན་ཐམས་
ཅད་བདེ་བ་དང་ལྡན་པར་གྱུར་ཅིག །སྡུག་བསྔལ་དང་བྲལ་བར་གྱུར་ཅིག །བདེ་བ་
དང་མི་འབྲལ་བར་གྱུར་ཅིག །བཏང་སྙོམས་ལ་གནས་པར་གྱུར་ཅིག །ཅེས་ཚད་
མེད་བཞི་བསྒོམ། ཨོཾ་སྭ་བྷཱ་ཝ་ཤུ་དྷྭསརྦ་དྷ་རྨཿསྭབྷ་ཝ་ཤུ་རྙོ་ཉཧཾ། ཆོས་ཐམས་ཅད་
སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨའི་ལྟེ་བར། ཨ་ལས་ཟླ་བའི་
དཀྱིལ་འཁོར་གྱི་སྟེང་དུ། རང་གི་སེམས་ཉིད་ཨ་སེར་པོ། དེ་ལས་འོད་ཟེར་འཕྲོས།
དོན་གཉིས་བྱས་འདུས་ཡོངས་སུ་གྱུར་བ་ལས། རང་ཉིད་ཡུམ་ཆེན་མོ་སྐུ་མདོག་སེར་
མོ་ཞལ་གཅིག་ཕྱག་བཞི་པ་གཡས་ཀྱི་དང་པོ་ན་གསེར་གྱི་རྡོ་རྗེ་རྩེ་དགུ་པ་དང་།
གཡོན་གྱི་དང་པོ་ན་ཡུམ་གྱི་པོ་ཏི་བསྣམས་ཤིང་། ཕྱག་འོག་མ་གཉིས་མཉམ་གཞག་
མཛད། མཚན་དཔེས་མཛེས་ཤིང་ལོངས་སྐུ་ཆ་བྱད་ཅན། རིན་པོ་ཆེའི་རྒྱན་དང་
དར་གྱི་ན་བཟས་ཀླུབས་ཤིང་། ཞབས་རྡོ་རྗེའི་སྐྱིལ་ཀྲུང་གིས་བཞུགས་པའི་སྤྱི་བོར་ཨོཾ།
མགྲིན་པར་ཨཱཿཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་འཕྲོས་པས་བསྒོམས་པ་
དང་འདྲ་བའི་ཡེ་ཤེས་པ་དང་དབང་གི་ལྷ་རྣམས་ཨོཾ་བཛྲ་ས་མཱ་ཛཿཛཿཧཱུཾ་བཾ་ཧོཿདམ་
ཚིག་པ་དང་གཉིས་སུ་མེད་པར་གྱུར། དབང་གི་ལྷས་དབང་བསྐུར། ཨ་ཡིག་གིས་
དབུ་བརྒྱན་པར་གྱུར། ཅེས་ཡན་ལག་བཞི་རྫོགས་སུ་བསྐྱེད་ལ། མཆོད་པ་རྣམས་
ཕུལ་དུ་བྱུང་བའི་ལྷ་རྫས་སུ་གྱུར་བར་བསམ་ནས། ཨོཾ་མཧཱ་མཱཏཱ་ཨ་གྷཾ་ནས། ཤཔྟ་
132

ཨཱཿཧཱུཾ་གི་བར་གྱིས་སྔར་ལྟར་མཆོད། སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན། །
མ་སྐྱེས་མི་བགག་ནམ་མཁའི་ངོ་བོ་ཉིད། །སོ་སོ་རང་རིག་ཡེ་ཤེས་སྤྱོད་ཡུལ་བ། །
དུས་གསུམ་རྒྱས་པའི་ཡུམ་ལ་ཕྱག་འཚལ་ལོ། །ཞེས་བསྟོད། རང་གི་ཐུགས་ཀར་ཟླ་
བའི་དཀྱིལ་འཁོར་གྱི་སྟེང་དུ་ཧཱུཾ་སྔོན་པོ་ཨ་སེར་པོས་མཚན་པའི་མཐར་སྔགས་འཕྲེང་
གིས་བསྐོར་བ་ལས་འོད་ཟེར་འཕྲོས། དོན་གཉིས་བྱས་འཁྱེར་སོ་གསུམ་གྱི་རྣལ་
འབྱོར་དང་ལྡན་པར་གྱུར། ཏ་དྱཐཱ། ༀ་ག་ཏེ་ག་ཏེ་པ་ར་ག་ཏེ་པར་སཾ་ག་ཏེ་པོ་དྷི་སྭཱ་
ཧཱ། ཞེས་བསྙེན་ཚད་རབ་སུམ་འབུམ། འབྲིང་ཆིག་འབུམ། ཐ་མ་ཆིག་ཁྲི་བཟླ་བར་
གསུངས་པ་བཞིན་ཐུན་རེར་ཅི་ནུས་བཟླས་རྗེས། དགེ་བ་འདི་ཡིས་མྱུར་དུ་བདག །
ཡུམ་ཆེན་ཤེར་ཕྱིན་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་
འགོད་པར་ཤོག །ཅེས་བསྔོ་སྨོན་བྱའོ། །དེ་ནས་མདུན་གྱི་བསྒྲུབ་གཞི། ཨ་མྲྀ་ཏས་
བསངས། སྭ་བྷཱ་ཝས་སྦྱངས། སྟོང་པའི་ངང་ལས་མདུན་བསྐྱེད་ཀྱི་གནས་སུ་པདྨའི་
སྡོང་པོ་ཡངས་ཤིང་རྒྱ་ཆེ་བ། ལྟེ་བ་འདབ་མ་བཞི་དང་བཅས་པའི་དབུས་སུ་ཟླ་གདན་
ལ་ངོ་བོ་རང་གི་རྩ་བའི་བླ་མ་དང་དབྱེར་མེད་པའི་ཡུམ་ཆེན་མོ་ཡིན་པ་ལ་སངས་རྒྱས་
རིགས་ཀྱི་མཁའ་འགྲོ་མ་གཅིག་ལབས་ཀྱི་སྒྲོན་མ་སྐུ་མདོག་དཀར་མོ་ཕྱག་གཡས་ཌཱ་མ་
རུ་འཁྲོལ་བ། ཤར་གྱི་པད་འདབ་ལ་རྡོ་རྗེའི་རིགས་ཀྱི་མཁའ་འགྲོ་མ་སྐུ་མདོག་སྔོན་མོ་
ཕྱག་གཡས་རྡོ་རྗེ་འཛིན་པ། ལྷོའི་པད་འདབ་ལ་རིན་ཆེན་རིགས་ཀྱི་མཁའ་འགྲོ་མ་སྐུ་
མདོག་སེར་མོ་ཕྱག་གཡས་རིན་པོ་ཆེ་འཛིན་པ། ནུབ་ཀྱི་པད་འདབ་ལ་པདྨའི་རིགས་
ཀྱི་མཁའ་འགྲོ་མ་སྐུ་མདོག་དམར་མོ་ཕྱག་གཡས་པདྨ་འཛིན་པ། བྱང་གི་པད་འདབ་
ལ་ལས་ཀྱི་རིགས་ཀྱི་མཁའ་འགྲོ་མ་སྐུ་མདོག་ལྗང་མོ་ཕྱག་གཡས་རལ་གྲི་འཛིན་པ།
ཐམས་ཅད་ཀྱང་གཡོན་པ་རྣམས་དྲིལ་བུ་གསིལ་ཞིང་སྤྱན་གསུམ་དང་ལྡན་པའི་ཞལ་
ཐོར་ཅོག་བཅིངས་ཤིང་རུས་པའི་རྒྱན་དྲུག་གིས་བརྒྱན་པ། ཞབས་གཡས་བརྐྱངས་
གཅིག་ཕྱག་གཉིས་མ། ལང་ཚོ་བཅུ་དྲུག་ལོན་པའི་ཉམས་ཅན། དབུ་སྐྲ་རལ་པའི་
ཤིང་གཡོན་བསྐུམས་པའི་སྐྱིལ་ཀྲུང་ཕྱེད་པའི་གར་སྟབས་ཀྱིས་བཞུགས་པ། སྟེང་དུ་
རྩ་བརྒྱད་ཀྱི་བླ་མ་རྣམས་བཞུགས་གནས་དང་བཅས་པ་སྤྲིན་གཏིབས་པ་ལྟ་བུར་ཡོད་
133

པ། མཐའ་སྐོར་དུ་ཡི་དམ་སངས་རྒྱས་བྱང་སེམས་དཔའ་བོ་དཔའ་མོ་ཆོས་སྐྱོང་སྲུང
མའི་ཚོགས་ཀྱིས་བསྐོར་ནས་བཞུགས་པའི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུཾ།
ཐུགས་ཀའི་ཧཱུཾ་ལས་འོད་ཟེར་འཕྲོས་པས་བསྒོམས་པ་དང་འདྲ་བའི་ཡེ་ཤེས་པ་དང་
དབང་གི་ལྷ་རྣམས་སྤྱན་དྲངས། ཆོས་དབྱིངས་དག་པའི་ཕོ་བྲང་ནས། །སྒྱུ་འཕྲུལ་དྲ་
བའི་སྐུར་སྟོན་པ། །གནས་གསུམ་མཁའ་འགྲོའི་དབང་ཕྱུག་མ། །བརྩེ་བར་དགོངས་
ལ་གནས་འདིར་གཤེགས། །ཨོཾ་བཛྲ་ས་མཱ་ཛཿཛཿཧཱུཾ་བཾ་ཧོཿདམ་ཚིག་པ་དང་གཉིས་སུ་
མེད་པར་གྱུར། དབང་གི་ལྷས་དབང་བསྐུར། རང་རང་གི་རིགས་བདག་གིས་དབུ་
བརྒྱན་པར་གྱུར། ཅེས་བསྐྱེད་ལ། ནང་མཆོད་ཨ་མྲྀ་ཏས་བསངས། སྭ་བྷཱ་ཝས་
སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེའི་སྟེང་དུ་མི་མགོའི་སྒྱིད་བུ་
གསུམ་ལ་གནས་པའི་ཨཱཿལས་བྱུང་བའི་ཐོད་པ་ཕྱི་དཀར་ལ་ནང་དམར་བའི་ནང་དུ་
ཤ་ལྔ་བདུད་རྩི་ལྔ་སྦྱངས་རྟོགས་སྦར་གསུམ་བྱས་པ་ལས་བྱུང་བའི་ཟག་པ་མེད་པའི་ཡེ་
ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ་དང༌། ཕྱི་མཆོད་
ཨ་མྲི་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨཱཿལས་བྱུང་བའི་ཟག་
པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ་
དང་། ཕྱི་མཆོད་ཨ་མྲི་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་
ཨཱཿལས་བྱུང་བའི་ཐོད་པའི་ནང་དུ་ཧཱུཾ་ལས་བྱུང་བའི་མཆོད་རྫས་རྣམས་ཐག་མེད་ཀྱི་
བདེ་བ་ཁྱད་པར་ཅན་སྐྱེད་པར་གྱུར། ཨོཾ་ཨཿགྷཾ་ནས་ཤཔྟ་ཨཱཿཧྰུཾ་གི་བར་གྱི་བྱིན་གྱིས་
བརླབས༌ལ། ཨོཾ་གུ་རུ་མཧཱ་མཱཏཱ་མཱ་ཏཱ་ཞེས་སོགས་ཀྱིས་ཚོགས་ཞིང་གི་སྐབས་ལྟར་ཕྱི་
མཆོད་དང་། ཨོཾ་གུ་རུ་མཱ་ཧཱ་མཱ་ཏཱ་པཉྩ་ཌཱ་ཀི་ནཱི་ས་པ་རི་ཝཱ་ར་ཨོཾ་ཨཱཿཧཱུཾ་གིས་ནང་
མཆོད་ཕུལ། ཆོས་སྐུ་ནམ་མཁའ་བཞིན་དུ་དབྱེར་མེད་ཀྱང་༌། །གཟུགས་སྐུ་འཇའ་
ཚོན་བཞིན་དུ་སོ་སོར་གསལ། །ཐབས་དང་ཤེས་རབ་མཆོག་ལ་མངའ་བརྙེས་པ། །
རིགས་ལྔ་མཁའ་འགྲོའི་ཚོགས་ལ་ཕྱག་འཚལ་ལོ། །ཞེས་པས་བསྟོད། དེ་ནས་བླ་མ་
མཁའ་འགྲོ་སྡེ་ལྔའི་ཐུགས་ཀར་ཟླ་གདན་ལ་ས་བོན་གྱི་མཐར་སྔགས་འཕྲེང་གིས་
བསྐོར་བའི་འོད་ཟེར་གྱི་སྤྲོ་བསྡུས་ལས་ཐམས་ཅད་སྒྲུབ་པར་གྱུར། ཨོྃ་བུ་དྷ་ཌཱ་ཀི་ནཱི་
134

ཧཱུཾ་ཧཱུཾ་ཕཊ་སྭཱཧཱ། ཨོཾ་བཛྲ་ཌཱ་ཀི་ནཱི་ཧཱུཾ་ཧཱུཾ་ཕཊ་སྭཱཧཱ། ཨོཾ་ར་ཏྣཌཱ་ཀི་ཧཱུཾ་ཧཱུཾ་ཕཊ་སྭཱཧཱ། ཨོཾ་
པདྨ་ཌཱ་ཀི་ནཱི་ཧཱུཾ་ཧཱུཾ་ཕཊ་སྭཱཧཱ། ཨོཾ་ཀ་རྨ་ཌཱ་ཀི་ནཱི་ཧཱུཾ་ཧཱུཾ་ཕཊ་སྭཱཧཱ། ཞེས་མཁའ་འགྲོ་ལྡེ་
ལྔའི་སྔགས་རྣམས་ཁྲི་ཚོ་རེ་དང་།
ཨོཾ་ཨཱཿཧཱུཾ་གུ་རུ་བ་ཧ་རི་ནི་སིདྡྷི་ཛཿཞེས་མཁའ་འགྲོ་
སྤྱིའི་སྔགས་རབ་ཚིག་འབུམ། ཐ་མ་ཆིག་ཁྲི་བཟླ་བ་བསྙེན་ཚད་དུ་གསུངས་པ་བཞིན་
ཐུན་དེར་ཅི་ནུས་བཟླས་རྗེས་ཡིག་བརྒྱས་ལྷག་ཆད་བསྐང་ཞིང་བྱིན་རླབས་བརྟན་པར་
བྱས་ཏེ། གཏོར་མ་དང་པོ་ནང་མཆོད་ལྟར་བྱིན་གྱིས་བརླབས་ལ། ཨོཾ་གུ་རུ་མཱ་ཧཱ་མཱ་
ཏཱ་པཉྫཌཱུ་ཀི་ས་པར་རི་ཝཱ་ར་ཨི་དཾ་བ་ལི་ཏ་ཁ་ཁ་ཁཱ་ཧི་ཁཱ་ཧི། ལན་གསུམ་གྱིས་བླ་མ་
མཁའ་འགྲོའི་ཚོགས་ལ་ཕུལ། གོང་ལྟར་ཕྱི་ནང་གི་མཆོད་པས་མཆོད། འདོད་ཡོན་
ལྔ་ལྡན་ ཟག་ མེད་མཆོད་ གཏོར་ འདི། ། བླ་ མ་ ཡི་ དམ་ མཁའ་ འགྲོའི་ ཚོགས་ ལ་
འབུལ། །བཞེས་ནས་བདག་དང་མཁའ་མཉམ་འགྲོ་ཀུན་ལ། །མཆོག་དང་མཐུན་
མོང་དངོས་གྲུབ་སྩལ་ཏུ་གསོལ། །ཞེས་འདོད་དོན་ཞུ། གཏོར་མ་གཉིས་པའང་ནང་
མཆོད་ལྟར་བྱིན་གྱིས་བརླབས་ལ། ༀ་ཤྲཱི་དྷརྨ་བྷ་ལ་ས་པརི་ཝཱ་ར་ཨི་དཾ་ལཾ་ཏ་ཁ་ཁ་ཁ་
ཧི་ཁཱ་ཧི། ལན་གསུམ་གྱིས་ཆོས་སྐྱོང་རྣམས་ལ་ཕུལ། ཨོཾ་ཤྲཱི་དྷརྨ་བྷ་ལ་ས་པ་རི་ཝཱ་ར་
ཨ་གྷ་ཞེས་སོགས་ཀྱིས་ཕྱི་ནང་གི་མཆོད་པ་ཕུལ། འདོད་ཡོན་ལྔ་ལྡན་ཟག་མེད་མཆོད་
གཏོར་འདི། །དམ་ཅན་ཆོས་སྐྱོང་སྲུང་མའི་ཚོགས་ལ་འབུལ། །བཞེས་ནས་སངས་
རྒྱས་བསྟན་པ་བསྲུང་བའི་ཕྱིར། །ཞི་རྒྱས་དབང་དྲག་ལས་ཀུན་མཛད་དུ་གསོལ། །
ཞེས་འཕྲིན་ལས་བཅོལ། གཏོར་མ་གསུམ་པ། ཨ་མྲི་ཏས་བསངས། སྭཱ་བྷཱ་ཝས་
སྦྱངས། སྟོང་བའི་ངང་ལས་བྷཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ།
ཨོཾ་ལས་གཏོར་མ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་
ཨཱཿཧཱུཾ་ལན་གསུམ་གྱིས་བྱ་རྒྱུད་ལྟར་བྱིན་གྱིས་བརླབས་ལ། ས་ལྟ་ར་ལན་གསུམ་གྱིས་
རིགས་དྲུག་སྤྱི་ལ་བསྔོ། དེ་བཞིན་གཤེགས་པ་བཞིའི་མཚན་བརྗོད། འདོད་ཡོན་ལྔ་
ལྡན་ཟག་མེད་གཏོར་མ་འདི། །ཕ་མ་རིགས་དྲུག་སེམས་ཅན་ཀུན་ལ་བསྔོ། །མཆོད་
སྦྱིན་གཏོར་མས་ལེགས་པར་ཚིམ་གྱུར་ནས། །རང་རང་སྡུག་བསྔལ་རྒྱུ་བཅས་ཞི་གྱུར་
ཅིག །ཅེས་སྨོན་ལམ་གདབ། གཏོར་མ་བཞི་པའང་བྱ་རྒྱུད་ལྟར་བྱིན་གྱིས་བརླབས་
135

ལ། ས་ལྟ་ར་ལན་གསུམ་གྱིས་ཡུལ་ལྷ་གཞི་བདག་ལ་བསྔོ། དེ་བཞིན་གཤེགས་པ་
བཞིའི་མཚན་བརྗོད། འདོད་ཡོན་ལྔ་ལྡན་ཟག་མེད་གཏོར་མ་འདི། །ཡུལ་ལྷ་གཞི་
བདག་གནས་པོའི་ཚོགས་ལ་འབུལ། །བཞེས་ནས་རུ་ང་ཕྲག་དོག་མ་མཛད་པར། །
དམ་ཆོས་སྒྲུབ་པའི་མཐུན་རྐྱེན་སྟོངས་གྲོགས་མཛོད། །ཅེས་གྲོགས་དན་བཅོལ། སྤྲོ་
ན་བདེན་སྟོབས་བརྗོད། ཡིག་བརྒྱས་ལྟག་ཆད་སྦྱངས། མ་རྙེད་ཡོངས་སུ་མ་ཤེས་
དང༌། ཞེས་སོགས་ཀྱིས་བཟོད་པར་གསོལ། དགེ་བ་འདི་ཡིས་ཚེ་རབས་ཐམས་ཅད་
དུ། །མ་ནོར་ལམ་སྟོན་ཐེག་མཆོག་བཤེས་གཉེན་གྱིས། །འབྲལ་བ་མེད་པར་རྗེས་སུ་
འཛིན་པ་དང༌། །གསུང་གི་བདུད་རྩི་ངོམས་མེད་འཐུང་བར་ཤོག །དེ་ཡི་མཐུ་ལས་
ངེས་འབྱུང་བྱང་ཆུབ་སེམས། །ཡང་དག་ལྟ་དང་ཕྱིན་དྲུག་རིམ་པ་གཉིས། །འཁོར་
དང་བཅས་པའི་ཉམས་ལེན་མཐར་ཕྱིན་ཏེ། །སྟོབས་བཅུ་མངའ་བའི་གོ་འཕང་མྱུར་
ཐོབ་ཤོག །ཅེས་བསྔོ་སྨོན་དང༌། ཡིད་བཞིན་ནོར་དང་བུམ་བཟང་འདོད་འཇོའི་
བ། །དཔག་བསམ་ཤིང་ལྟར་འདོད་པའི་རེ་བ་ཀུན། །འབད་མེད་སྩོལ་མཛད་བླ་མ་
ཡི་དམ་ལྷ། །མཁའ་འགྲོ་ཆོས་སྐྱོང་སྲུང་མའི་བཀྲ་ཤིས་ཤོག །ཅེས་ཤིས་པ་བརྗོད་
དོ། །དེ་ལྟ་བུའི་ཚུལ་གྱིས་ཐུན་བཞི་དང་ཐུན་མཚམས་ཀྱི་བྱ་བ་རྣམས་བསྙེན་སྒྲུབ་སྤྱི་
དང་མཐུན་པར་བསྒྲུབས་ཏེ། བསྙེན་པ་སོང་བའི་ཚེ་བསྔོ་སྨོན་གྱི་མཇུག་ཏུ་རྟེན་ཡོད་
ན། འདིར་ནི་རྟེན་དང་ལྷན་ཅིག་ཏུ། །འགྲོ་བའི་དོན་དུ་བཞུགས་ནས་ཀྱང༌། །
ནད་མེད་ཚེ་དང་དབང་ཕྱུག་དང༌། །མཆོག་རྣམས་ལེགས་པར་སྩལ་ཏུ་གསོལ། །ཨོཾ་
སུ་པྲ་ཏི་ཥྛ་བཛྲ་ཡེ་སྭཱ་ཧཱ། ཞེས་བརྟན་བཞུགས་དང༌། རྟེན་མེད་ན། ཨོཾ་ཁྱེད་ཀྱིས་
སེམས་ཅན་དོན་ཀུན་མཛད། །རྫེས་སུ་མཐུན་པའི་དངོས་གྲུབ་སྩོལ། །སངས་རྒྱས་
ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། བཛྲ་མཿཡེ་
ཤེས་པ་རང་བཞིན་གྱི་གནས་སུ་གཤེགས། ཨོཾ་བཛྲ་ས་མཱ་ཛཿདམ་ཚིག་པ་རང་ཉིད་ལ་
ཐིམ་པར་གྱུར། ཅེས་གཤེགས་གསོལ་བྱས་ལ་གོང་ལྟར་ཤིས་པ་བརྗོད་པར་བྱའོ། །
སྨྲས་པ། རང་གི་སྒོ་གསུམ་ལྷ་ཡི་གསང་གསུམ་དུ། ། སྒྲུབ་བྱེད་བསྙེན་པའི་ཆོ་ག་
མཐའ་ཡས་ཀྱང་།